Държавен вестник, бр. 77, 2011 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  77
да предлага всеки член на съвета най-късно 
един ден преди датата на заседанието. Про­
мените и предложенията в дневния ред се 
гласуват от съвета.
(4) Заседанията на съвета се откриват и 
провеждат, ако на тях присъстват всички 
членове. При обективна невъзможност да 
участват в заседание на съвета членовете му 
се представляват от изрично овластени за 
това заместник-министри.
(5) Съветът приема решения с мнозинство 
повече от половината от неговите членове.
Чл. 5. (1) Председателят на съвета: 
1. представлява съвета;
2. определя дневния ред, насрочва и ръко­
води заседанията на съвета;
3. организира и контролира изпълнението 
на решенията на съвета;
4. информира Министерския съвет за реше­
нията на съвета и за изразените възражения и 
особени мнения по тях и предлага приемането 
на съответни актове на правителството.
(2) В отсъствие на председателя на съвета 
неговите функции по ал. 1, т. 1 – 3 се изпъл­
няват от определен от него член.
Чл. 6. Дирекция „Електронно управление“ 
на Министерството на транспорта, информаци­
онните технологии и съобщенията осъществя­
ва административното и организационно-тех­
ническото обслужване на съвета и подпомага 
експертно неговата дейност, като директорът 
на дирекцията е секретар на съвета. 
Чл. 7. (1) Със заповед министър-пред­
седателят създава постоянна междуведом­
ствена работна група, в състава на която се 
включват служители с функции в областта 
на електронното управление в съответните 
администрации.
(2) Съветът приема правила за работата 
на работната група по ал. 1.
Чл. 8. Средствата, необходими за дейността 
на съвета, се осигуряват от бюджета на Минис­
терството на транспорта, информационните 
технологии и съобщенията.
Заключителни разпоредби
§ 1. В Постановление № 192 на Министер­
ския съвет от 2009 г. за създаване на Съвет за 
административната реформа (обн., ДВ, бр. 64 
от 2009 г.; изм. и доп., бр. 97 от 2009 г. и бр. 25 
от 2011 г.) се правят следните изменения:
1. В чл. 1:
а) алинея 2 се изменя така:
„(2) Съветът има следните функции: 
1. прави преглед на структурата, дейността 
и организационното състояние на админис-
трациите в изпълнителната власт и предлага 
стратегически насоки и политики за тяхното 
развитие и усъвършенстване;
2. съгласува въпросите и проектите на ак­
тове, свързани със създаване, преобразуване 
и закриване на административни структури, с 
определяне на техните функции и численост;
3. предлага на органите на изпълнителната 
власт действия за оптимизиране работата на 
подпомагащите ги администрации;
4. предлага на органите на изпълнителната 
власт действия за подобряване на координа­
цията в дейността на администрацията на 
изпълнителната власт и за освобождаване от 
несвойствени за нея дейности;
5. прави предложения за промени в нор­
мативните актове, свързани с длъжностите, 
подбора и статута на служителите, както и 
със системата за заплащане в държавната 
администрация;
6. координира политиката за подобряване 
на административното обслужване;
7. обсъжда проекти на стратегически до­
кументи и нормативни актове, свързани със: 
а) административната реформа на централ­
но, областно и общинско ниво;
б) административното обслужване;
в) статута на държавния служител и управ-
лението на човешките ресурси в държавната 
администрация.“;
б) в ал. 3 изречение второ се заличава.
2. Член 2а се отменя.
3. Член 2б се отменя.
4. Член 3 се изменя така:
„Чл. 3. Организационно-техническото, 
експертното и финансовото обслужване на 
дейността на съвета се осигурява от админис-
трацията на Министерския съвет.“
§ 2. В Правилника за организацията на 
дейността на Съвета за административната 
реформа, приет с Постановление № 283 на 
Министерския съвет от 2009 г. (обн., ДВ, 
бр. 97 от 2009 г.; изм. и доп., бр. 46 от 2010 г. 
и бр. 15 и 25 от 2011 г.), се правят следните 
изменения и допълнения:
1. В чл. 2 изречение второ се заличава.
2. В чл. 3, ал. 2 след думата „културата“ 
съюзът „и“ се заменя със запетая и накрая 
се добавя „и главният секретар на Минис­
терския съвет“.
3. В чл. 14, ал. 2, т. 12 думите „съвместно 
със секретариата на постоянната работна 
група „Електронно управление“ се заличават.
§ 3. Постановлението се приема на осно­
вание чл. 21 от Закона за администрацията. 
§ 4. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
Главен секретар на Министерския съвет: 
Росен Желязков
10857